CELEX: 52014PC0051
Language: ro
Date: 2014-02-04
Title: Propunere de REGULAMENT DE PUNERE ÎN APLICARE AL CONSILIULUI de modificare a Regulamentului (UE) nr. 461/2013 de instituire a unei taxe compensatorii definitive la importurile de anumite tipuri de polietilentereftalat (PET) originare din India, în urma unei reexaminări efectuate în perspectiva expirării măsurilor în conformitate cu articolul 18 din Regulamentul (CE) nr. 597/2009

|
			
		
		
		52014PC0051
		
			Propunere de REGULAMENT DE PUNERE ÎN APLICARE AL CONSILIULUI de modificare a Regulamentului (UE) nr. 461/2013 de instituire a unei taxe compensatorii definitive la importurile de anumite tipuri de polietilentereftalat (PET) originare din India, în urma unei reexaminări efectuate în perspectiva expirării măsurilor în conformitate cu articolul 18 din Regulamentul (CE) nr. 597/2009 /* COM/2014/051 final - 2014/0026 (NLE) */
			
				
		
		
			
			   	EXPUNERE DE
MOTIVE
 1) Contextul propunerii 
 110 || ·           Motivele și obiectivele propunerii Prezenta propunere se referă la aplicarea Regulamentului (CE) nr. 597/2009 al Consiliului din 11 iunie 2009 privind protecția împotriva importurilor care fac obiectul unor subvenții din partea țărilor care nu sunt membre ale Comunității Europene[1] (denumit în continuare „regulamentul de bază”) în cadrul procedurii privind importurile de anumite tipuri de polietilentereftalat (PET) originare, printre altele, din India. ·           Contextul general Prezenta propunere se înscrie în contextul punerii în aplicare a regulamentului de bază și se referă la retragerea a trei angajamente de preț acceptate anterior de către Comisie (Decizia 2000/745/CE[2], astfel cum a fost modificată prin Decizia 2005/697/CE[3] și prin Decizia 2013/223/UE a Comisiei[4]), în cadrul procedurii antisubvenție menționate mai sus. 
 139 || ·           Dispoziții în vigoare în domeniul propunerii             Prin Regulamentul (UE) nr. 461/2013[5], Consiliul a instituit o taxă compensatorie definitivă la importurile de anumite tipuri de polietilentereftalat („PET”) originare din India. Comisia, prin Decizia 2000/745/CE, astfel cum a fost modificată prin Decizia 2005/697/CE și prin Decizia 2013/223/UE a Comisiei, a acceptat trei angajamente de preț din partea unor societăți indiene. 
 141 || ·           Coerența cu alte politici și obiective ale Uniunii Nu se aplică. 
 2) Consultarea părților interesate și evaluarea impactului 
   || ·           Consultarea părților interesate 
 219 || Părțile interesate vizate de procedură au avut posibilitatea de a-și prezenta observațiile, în conformitate cu articolul 13 alineatul (9) din regulamentul de bază. 
   || ·           Obținerea și utilizarea expertizei 
 229 || Nu a fost necesar să se recurgă la expertiză externă. 
 230 || ·           Evaluarea impactului Prezenta propunere este rezultatul punerii în aplicare a regulamentului de bază. Regulamentul de bază nu prevede o evaluare generală a impactului, dar conține o listă exhaustivă de condiții care trebuie evaluate.   
 3) Elementele juridice ale propunerii 
 305 || ·           Rezumatul acțiunii propuse Comisia a decis retragerea a trei angajamente de preț, ca urmare a modificării circumstanțelor în cursul aplicării acestora. În cazul unuia dintre exportatori, retragerea se datorează, de asemenea, încălcărilor repetate ale obligațiilor de raportare legate de angajament. Prin urmare, regulamentul Consiliului pe baza căruia a fost impusă taxa compensatorie definitivă ar trebui modificat în consecință. Prin urmare, se propune adoptarea de către Consiliu a propunerii de regulament anexate, care ar trebui publicată în Jurnalul Oficial al Uniunii Europene. 
 310 || ·           Temeiul juridic Regulamentul (CE) nr. 597/2009 al Consiliului din 11 iunie 2009 privind protecția împotriva importurilor care fac obiectul unor subvenții din partea țărilor care nu sunt membre ale Comunității Europene. 
 329 || ·           Principiul subsidiarității Propunerea intră în sfera competenței exclusive a Uniunii. În consecință, principiul subsidiarității nu se aplică. 
   || ·           Principiul proporționalității Propunerea respectă principiul proporționalității din următoarele motive: 
 331 || tipul acțiunii este descris în regulamentul de bază menționat mai sus și exclude luarea de decizii la nivel național. 
 332 || Nu sunt necesare indicații privind modul în care sarcina financiară și administrativă care revine Uniunii, guvernelor naționale, autorităților regionale și locale, operatorilor economici și cetățenilor este limitată la minimum și este proporțională cu obiectivul propunerii. 
   || ·           Alegerea instrumentelor 
 341 || Instrumentele propuse: regulament. 
 342 || Alte mijloace nu ar fi potrivite, deoarece: regulamentul de bază menționat anterior nu prevede opțiuni alternative. 
 4) Implicațiile bugetare 
 409 || Propunerea nu are implicații asupra bugetului Uniunii. 
2014/0026 (NLE)
Propunere de
REGULAMENT DE PUNERE ÎN APLICARE AL
CONSILIULUI
de modificare a Regulamentului (UE) nr.
461/2013 de instituire a unei taxe compensatorii definitive la importurile de
anumite tipuri de polietilentereftalat (PET) originare din India, în urma unei
reexaminări efectuate în perspectiva expirării măsurilor în conformitate
cu articolul 18 din Regulamentul (CE) nr. 597/2009 
CONSILIUL
UNIUNII EUROPENE,
având în vedere
Tratatul privind funcționarea Uniunii Europene, 
având în vedere
Regulamentul (CE) nr. 597/2009 al Consiliului din 11 iunie 2009 privind
protecția împotriva importurilor care fac obiectul unor subvenții din
partea țărilor care nu sunt membre ale Comunității Europene[6] (denumit în continuare
„regulamentul de bază”), în special articolul 13,
având în
vedere propunerea prezentată de Comisia Europeană după
consultarea Comitetului consultativ,
întrucât:
A.        PROCEDURA
ANTERIOARĂ
(1)       Măsurile compensatorii privind importurile de polietilentereftalat
(„PET”) originare din India sunt în vigoare începând cu anul 2000[7]. Cel mai recent s-a
decis menținerea acestor măsuri prin Regulamentul de punere în
aplicare (UE) nr. 461/2013[8],
în urma unei reexaminări efectuate în perspectiva expirării
măsurilor.
(2)       Măsurile antidumping la
importurile de PET originare din India sunt în vigoare începând cu anul 2000[9]. Cel mai recent s-a decis menținerea acestor măsuri
prin Regulamentul (CE) nr. 192/2007 al Consiliului[10], în urma unei
reexaminări efectuate în perspectiva expirării măsurilor. La 24
februarie 2012, Comisia a inițiat o nouă reexaminare în perspectiva
expirării măsurilor. Prin Decizia de
punere în aplicare 2013/226/UE[11],
Consiliul a respins propunerea Comisiei de regulament de punere în aplicare al
Consiliului privind menținerea taxei antidumping la importurile de PET
originare, printre altele, din India și, prin urmare, măsurile
antidumping au expirat. 
(3)       În 2000, prin Decizia
2000/745/CE[12],
Comisia a acceptat angajamentele de preț (denumite în continuare
„angajamentele”), oferite, printre altele, de societățile indiene
Pearl Engineering Polymers Limited („Pearl”) și Reliance Industries Limited
(„Reliance”), în cadrul procedurilor antidumping și antisubvenție. În
2005, prin Decizia 2005/697/CE de modificare a Deciziei 2000/745/CE[13], Comisia a acceptat un angajament din partea societății
indiene South Asean Petrochem Limited care, în urma unei fuziuni, și-a
schimbat denumirea în Dhunseri Petrochem & Tea Limited („Dhunseri”)[14].
B          RETRAGEREA ANGAJAMENTELOR ȘI MODIFICAREA
REGULAMENTULUI (UE) NR. 461/2013
(4)       Prin Decizia XX[15],
Comisia a retras acceptarea angajamentelor
oferite de trei societăți indiene: Dhunseri, Reliance și
Pearl. Prin urmare, articolul 1 alineatul (4) și articolul 2 din
Regulamentul (UE) nr. 461/2013, precum și anexa la regulament, ar trebui
să fie abrogate în consecință. Prin urmare, taxele compensatorii
definitive instituite prin articolul 1 alineatul (2) din Regulamentul (UE) nr.
461/2013 ar trebui să se aplice importurilor de PET fabricat de
societățile Dhunseri, Reliance și Pearl (cod adițional
TARIC A585 pentru Dhunseri, cod adițional TARIC A181 pentru Reliance
și cod adițional TARIC A182 pentru Pearl).
ADOPTĂ PREZENTUL REGULAMENT:
Articolul 1
1. Se abrogă
articolul 1 alineatul (4) și articolul 2 din Regulamentul (UE) nr. 461/2013,
precum și anexa la regulament. 
2. Articolul 1
alineatul (5) din Regulamentul (UE) nr. 461/2013 se renumerotează ca
articolul 1 alineatul (4).
3. Articolul 3 din
Regulamentul (UE) nr. 461/2013 se renumerotează ca articolul 2.
Articolul 2
Prezentul regulament
intră în vigoare în ziua următoare datei publicării în Jurnalul
Oficial al Uniunii Europene.
Adoptat la Bruxelles,
                                                                       Pentru Consiliu
                                                                       Președintele
[1]               JO L 188, 18.7.2009, p. 93. 
[2]               JO L 301, 30.11.2000, p. 88.
[3]               JO L 266, 11.10.2005, p. 62.
[4]               JO L 135, 22.5.2013, p. 19.
[5]               JO L 137, 23.5.2013, p. 1.
[6]               JO L 188, 18.7.2009, p. 93.
[7]               JO L 301, 30.11.2000, p. 1.
[8]               JO L 137, 23.5.2013, p. 1.
[9]               JO L 301, 30.11.2000, p. 21.
[10]             JO L 59, 27.2.2007, p. 1.
[11]             JO L 136, 23.5.2013, p. 12.
[12]             JO L 301, 30.11.2000, p. 88.
[13]             JO L 266, 11.10.2005, p. 62. 
[14]             JO C 335, 11.12.2010, p. 7.
[15]             A se vedea pagina XX
din Jurnalul Oficial.